**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. június 13-ai** ülésére

Tárgy: ingatlanvételi ajánlat – 1653/9 hrsz.

**Tisztelt Képviselő-testület!**

Az önkormányzat tulajdonában van a kisbéri 1653/9 hrsz. alatti ingatlan, mely 266 m2 nagyságú, kivett beépítetlen terület művelési ágú. Településközponti vegyes övezetben fekszik, a Pilbauer köz és a kórházat az autóbusz-pályaudvarral összekötő átjáró sarkán. A főépítész tájékoztatása alapján az ingatlan építési teleknek minősül, 40 %-a beépíthető.

Az ingatlant Körmendi Balázs Ferenc szeretné megvásárolni. Az ingatlanra konkrét vételi ajánlatot nem tett. Az ingatlanon garázst szeretne elhelyezni lakóautója és utánfutója részére.

Önkormányzatunknak ingatlanértékesítésnél meg kell felelnie a nemzeti vagyonról szóló 2011. évi CXCVI. törvény rendelkezésinek, mely szerint *„13. § (1) Törvényben, valamint a helyi önkormányzat tulajdonában álló nemzeti vagyon tekintetében törvényben**[70](http://njt.hu/cgi_bin/njt_doc.cgi?docid=142898.316379" \l "foot70) vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni – ha törvény kivételt nem tesz – csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.*

*(2) Nemzeti vagyon tulajdonjogát átruházni természetes személy vagy átlátható szervezet részére lehet.”*

Amennyiben támogatják az ingatlan eladását, arra értékbecslést kell készíttetni és az abban megállapított összegen vagy a felett meg kell hirdetni az ingatlant eladásra. A pályáztatás során nem biztos, hogy a most jelentkező Körmendi úr ajánlata lesz a legkedvezőbb és vele fogunk majd szerződést kötni.

Amennyiben az ingatlant csak bizonyos célra – lakófunkció merült fel az ülésen – szeretnék eladni, azt a pályázati felhívásba ki tudjuk kötni, de azt nem tudjuk garantálni, hogyha a nyertes ajánlattevő az ingatlant eladja, azon továbbra is csak a kikötött, a pályázatban megjelölt cél szerinti hasznosítás fog folyni.

Kérem döntésük szíves meghozatalát!

Kisbér, 2025. június 10.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

*el kívánja adni / nem kívánja eladni* a tulajdonában lévő kisbéri 1653/9 hrsz. alatti ingatlant *lakó funkcióra*.

*felhatalmazza a város polgármesterét értékbecslés készíttetésére.*

*utasítja a Kisbéri Közös Önkormányzati Hivatalt a pályázati felhívás előkészítésére.*

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző